Translate the text from Welsh to English.



 
Bydd y Rhaglen Allforwyr Newydd, sy'n un o'r mentrau cymorth newydd sy'n cael ei chyflwyno fel rhan o gynllun gweithredu Llywodraeth Cymru ar gyfer Allforio, yn cefnogi cwmnïau nad ydynt erioed wedi allforio o'r blaen neu sydd wedi allforio'n ysbeidiol, i werthu eu nwyddau a'u gwasanaethau ledled y byd.


Mae deg cwmni o wahanol sectorau ledled Cymru yn cael eu recriwtio i'r rhaglen, a fydd yn para tua 10 mis. Byddant yn cael cymorth dwys i ddatblygu eu capasiti a'u gallu i allforio, gan eu helpu i ddod yn allforwyr rheolaidd.


Bydd y cymorth yn canolbwyntio ar allforio i Iwerddon i ddechrau, a fydd yn gweithredu fel marchnad gychwynnol i'r cwmnïau sy'n cymryd rhan. Bydd yn cynnwys ymweliad â'r farchnad, lle bydd cwmnïau'n cwrdd â chysylltiadau busnes posibl, gyda chymorth Swyddfa Dulyn Llywodraeth Cymru. Bydd y rhaglen yn rhedeg yn flynyddol.


Mae'r rhaglen yn rhan greiddiol o gynllun gweithredu Llywodraeth Cymru ar yr economi, sy'n gosod ymrwymiadau Gweinidogion i flaenoriaethu allforion a masnach, gan gefnogi allforwyr Cymru i ddod o hyd i farchnadoedd newydd yn fyd\-eang.


Mae hefyd yn rhan allweddol o strategaeth ryngwladol Llywodraeth Cymru, a atgyfnerthodd uchelgeisiau Gweinidogion i godi proffil rhyngwladol Cymru; tyfu economi Cymru, gan gynnwys cynyddu allforion; a chreu enw i Gymru fel cenedl sy'n gyfrifol yn fyd\-eang.


Yn 2020, allforiodd cwmnïau Cymru werth £13\.4 biliwn o nwyddau i farchnadoedd ledled y byd. Yr Almaen oedd y farchnad allforio fwyaf, gan gyfrif am £2\.2 biliwn (16\.0%) o allforion. Ffrainc oedd yr ail farchnad allforio fwyaf, gan gyfrif am £1\.8 biliwn (13\.7%), ac yna UDA, gydag £ £1\.8 biliwn (13\.4%) a Gweriniaeth Iwerddon gydag £1\.2 biliwn (8\.8%).


Wrth lansio'r rhaglen newydd, dywedodd Gweinidog yr Economi, Vaughan Gething:



> "Mae gan Gymru hanes hir a balch fel cenedl fasnachu sy'n edrych tuag allan. O'r glo a helpodd i bweru'r chwyldro diwydiannol yn y 18fed a'r 19eg ganrif, i sglodion cyfrifiadurol arloesol ac arbenigol sy'n pweru ein ffonau clyfar a dyfeisiau electronig eraill heddiw, mae'r cynhyrchion a allforiwn o Gymru yn cael eu defnyddio gan bobl ledled y byd.
> 
> 
> "Rydym am gefnogi busnesau Cymru i ddod o hyd i farchnadoedd allforio newydd a chreu swyddi gwyrdd newydd o fewn diwydiannau gwyrdd cynaliadwy yfory fel rhan o'n rhaglen lywodraethu uchelgeisiol am y pum mlynedd nesaf.
> 
> 
> "Ein Cynllun Gweithredu ar gyfer Allforio yw'r rhaglen fwyaf uchelgeisiol a chynhwysfawr o gymorth allforio a roddwyd ar waith erioed yng Nghymru. Fel rhan o'r cynllun hwnnw, mae'r Rhaglen Allforio Newydd rwy'n ei lansio heddiw wedi'i chynllunio i helpu cwmnïau nad ydynt erioed wedi allforio o'r blaen, neu sydd wedi gwneud hynny'n dameidiog, i ddod o hyd i'r marchnadoedd allforio newydd hanfodol hynny fel y gallant werthu hyd yn oed mwy o gynhyrchion a gwasanaethau o'r radd flaenaf Cymru i fwy o bobl ledled y byd.
> 
> 
> "Mae hyn yn rhan o'n huchelgais i adeiladu Cymru sydd ag economi ffyniannus, deg a gwyrdd."


Mae cwmni Object Matrix sydd wedi’i leoli yng Nghaerdydd yn darparu atebion storio hybrid ar gwmwl ar gyfer sefydliadau ym maes y cyfryngau yn bennaf. Cafodd y cwmni ei sefydlu yn 2003 a gwnaeth ganolbwyntio i ddechrau ar fasnach yn y DU ond wrth i waith creu a dosbarthu cynnwys fideo ehangu penderfynodd y cwmni ehangu ei ddarpariaeth. Arweiniodd hyn at ragor o waith mewn marchnadoedd tramor. Mae Object Matrix bellach yn allforio i dros 30 o farchnadoedd, ac mae’r agwedd hon ar eu gwaith yn cynrychioli hyd at 55% o’u busnes.


Dywedodd Nick Pearce\-Tomenius, cyd\-sylfaenydd a chyfarwyddwr gwerthu a marchnata Object Matrix:



> “Mae allforio wedi bod yn allweddol wrth i’r cwmni fynd o nerth i nerth ac ehangu ei wasanaethau ar draws y byd. Mae’r cymorth gan Lywodraeth Cymru wedi ein helpu i lwyddo wrth allforio.
> 
> 
> “Cyn i ni ddechrau allforio ein gwasanaethau a’n cynnyrch roedd yn rhaid i ni ddechrau yn lleol cyn i ni allu ystyried gweithredu ar lefel fwy byd\-eang. Unwaith y gwnaethom brofi llwyddiant yn lleol roeddem yn gallu dechrau anelu’n uwch. Credaf yn gryf os gallwch werthu eich cynnyrch yng Nghymru gallwch ei werthu yn unrhyw le.”


Mae’r Atlantic Service Company sydd wedi’i leoli yn Ne Cymru wedi bod yn gweithgynhyrchu llafnau o’r radd flaenaf ar gyfer cylchlifiau i dorri cig, pysgod a bara ers 1901\.


Mae’r cwmni’n allforio i farchnadoedd ar draws Ewrop, Affrica, De a Chanol America, Asia, Isgyfandir India a’r Dwyrain Canol. Mae allforion yn agwedd allweddol ar dwf busnes Atlantic Service ac mae’r marchnadoedd amrywiol iawn wedi helpu i ledaenu risg amrywiadau o fewn marchnadoedd.


Dywedodd Elena Harries, Rheolwr Gwerthu Rhyngwladol Atlantic Services Company:



> “Mae allforio’n gwbl allweddol i dwf ein busnes ac mae wedi ein helpu i fod yn fwy cadarn wrth i newidiadau ddigwydd o fewn marchnadoedd. Mae’r cymorth allforio gan Lywodraeth Cymru wedi ein galluogi i fanteisio ar farchnadoedd newydd yn Ne\-ddwyrain Asia, India, Affrica, Canol America ac America Ladin. Mae’r rhwydwaith o gynghorwyr masnach wedi cynnig cyngor a chymorth amhrisiadwy ynghylch ymuno â marchnadoedd newydd ac wedi ein galluogi i ddod o hyd i bartneriaid busnes newydd.
> 
> 
> “Ein nod yw adeiladu ar y twf yma ac ehangu ein gwaith allforio mewn marchnadoedd newydd. Mae’n galonogol gwybod y gallwn elwa ar gymorth gan Lywodraeth Cymru i’n helpu i gyflawni hyn.”







Translation:


 
The New Exporters Programme, which is one of the new support initiatives being introduced as part of the Welsh Government’s export action plan, will support companies who have either never exported before or have exported intermittently, to sell their goods and services around the world.


Ten companies from a range of sectors across Wales are being recruited to the programme, which will last around 10 months. They will receive intensive support to develop their capacity and capability for exporting, helping them to become regular exporters.


The support will be focused on exporting to Ireland initially, which will act as a starter market for the companies taking part. It will include a visit to the market, where companies will meet potential business contacts, with support from the Welsh Government’s Dublin Office. The programme will run on an annual basis.


The programme is a core part of the Welsh Government’s economic action plan, which set Ministers’ commitments to prioritising exports and trade, supporting Welsh exporters to find new markets globally.


It’s also a key part of the Welsh Government’s international strategy, which reinforced Ministers’ ambitions to raise Wales’ international profile; grow the Welsh economy, including increasing exports; and establishing Wales as a globally responsible nation.


In 2020, firms in Wales exported £13\.4 billion worth of goods to markets across the world. Germany was the largest export market, accounting for £2\.2 billion (16\.0%) of exports. France was the second largest export market, accounting for £1\.8 billion (13\.7%), followed by the USA, with £1\.8 billion (13\.4%) and the Republic of Ireland with £1\.2 billion (8\.8%).


Launching the new programme, Economy Minister, Vaughan Gething said:



> “Wales has a long and proud history as an outward looking trading nation. From the coal that helped power the industrial revolution in the 18th and 19th centuries, to high\-tech computer chips that power our smartphones and other electronic devices today, the products we export from Wales are used by people around the world.
> 
> 
> “As part of our ambitious programme for government for the next five years, we want to support Welsh businesses to find new export markets and create new green jobs in the sustainable green industries of tomorrow.
> 
> 
> “Our Export Action Plan is the most ambitious and comprehensive programme of export support ever put in place in Wales. As part of that plan, the New Exporter Programme I’m launching today is designed to help companies who either have never exported before, or have done so on a piecemeal basis, to find those crucial new export markets to sell even more of Wales’ first\-class products and services to more people across the globe.
> 
> 
> “This is part of our mission to build a Wales with a prosperous, fair, green economy.”


Cardiff\-based business, Object Matrix, provides hybrid cloud storage solutions, principally to media organisations. Founded in 2003, the company initially focused on the trade in the UK, but with the explosion in video content creation and distribution, it saw the company diversify its offering, which led to more work in overseas markets. Object Matrix now exports to over 30 markets, making up 55% of its business.


Nick Pearce\-Tomenius, co\-founder and sales and marketing director at Object Matrix said:



> “Exporting has been vital to expanding our company’s success and services worldwide. The support from Welsh Government has helped us to achieve our export success.
> 
> 
> “Before the idea of exporting our products and services became a reality we had to start locally before we could think globally. Once we successfully accomplished that aspect of our business, we were able to take things to the next level. I firmly believe that if you can sell your product in Wales, you can sell your product anywhere.”


South Wales\-based Atlantic Service Company has been manufacturing high quality bandsaw blades for cutting meat, fish and bread since 1901\.


It exports to markets across Europe, Africa, South and Central America, Asia, Indian Subcontinent and Middle East. Exports are a core part of Atlantic Service’s business growth, and the wide range of markets has helped spread the risk against market fluctuations.


Elena Harries, International Sales Manager, Atlantic Service Company said:



> “Exporting is core to our business growth, and has helped us become more resilient to market changes. With the help of Welsh Government export support, we have been able to open up new markets in South East Asia, India, Africa, Central and Latin America. Its network of trade advisors has provided invaluable advice and support to enter new markets, and identify new business partners.
> 
> 
> “Our aim is to build on this growth and to expand our export business in new markets. It is reassuring that we can access Welsh Government support to help us achieve this.”